MEGÁLLAPODÁS-TERVEZET

amely létrejött **egyrészről** a **Békés Megyei Önkormányzat** (5600 Békéscsaba, Derkovits sor 2.; képviseli: Domokos László elnök), a továbbiakban: Megyei Önkormányzat,

**másrészről** **Békéscsaba Megyei Jogú Város Önkormányzata** (5600 Békéscsaba, Szent István tér 7.; képviseli: Vantara Gyula polgármester), a továbbiakban: Városi Önkormányzat

**között** az alulírott helyen és időben az alábbi feltételek mellett:

A fenti önkormányzatok által közösen létrehozott Egyeztető Bizottság az alábbi tárgykörben elfogadottak figyelembevételével a két önkormányzat között a gyermekek védelméről és a gyámügyi igazgatásról szóló 1997. évi XXXI. törvény módosításának megfelelő költségek viselésére, a fogyatékkal élők nappali ellátásához való hozzájárulásra, a városi könyvtári feladatokra vonatkozóan, valamint a jelen megállapodásban jelölt további kérdésekben az egymást kölcsönösen érintő feladatok teljesítése céljából történő együttműködést az alábbiak szerint állapítja meg 2010. évre:

1. Gyermekvédelmi szakellátás

A gyermekek védelméről és a gyámügyi igazgatásról szóló 1997. évi XXXI. törvény módosítását követően 2009. január 1-jétől kezdődően a megyei jogú városoknak is kötelező feladata a gyermekvédelmi szakellátás. A Városi Önkormányzat e feladatát a Megyei Önkormányzat által fenntartott Békés Megyei Szociális és Gyermekvédelmi Központ látja el. A békéscsabai állandó és ideiglenes lakcímmel bejelentett gyermekvédelmi szakellátásban részesülő ellátottak után az intézményi önköltségből a normatív állami hozzájárulás és a megfizetett térítési díj együttes összegének levonása után fennmaradó különbözetet a Városi Önkormányzat megtéríti a Megyei Önkormányzat számára tételes elszámolás alapján, a 2009. évben egyeztetett szakmai alapelvek mentén kialakított gyakorlat szerint. A Városi Önkormányzat két alkalommal - a 2010. évben ténylegesen felmerült kiadásokról készült részletes költségkimutatás alapján - 2010. augusztus 15-ig és 2011. január 31-ig fizeti meg a fenti különbözetet a Megyei Önkormányzat számára a 11733003-15342005 számú költségvetési elszámolási számlára.

1. A Békés Megyei Szociális és Gyermekvédelmi Központban a fogyatékkal élők nappali ellátása

A fogyatékkal élők nappali ellátására vonatkozóan a korábbi években megkötött megállapodás alapján a 2010. évre szólóan érvényes a feladatellátás finanszírozása a Városi Önkormányzat által a következők szerint. A Megyei Önkormányzat az általa fenntartott, címben jelölt intézményében 2008-2010. között 30 fő ellátotti létszámig biztosítja a békéscsabai igénybevevők nappali szociális ellátását saját költségére a normatív finanszírozáson felül.

A Városi Önkormányzat vállalja, hogy 30 főt meghaladó békéscsabai illetőségű igénybevétel esetén a normatívát meghaladó és térítési díjjal nem fedezett ellátási költséget a Megyei Önkormányzat intézményének, a Békés Megyei Szociális és Gyermekvédelmi Központ (Békéscsaba, Degré u. 59. sz.) által elkészített kimutatás alapján félévenkénti gyakorisággal megtéríti.

1. Könyvtári feladatok

A városi önkormányzat a 2010. évben 30.000.000,- Ft hozzájárulást fizet a városi könyvtári és a fiókkönyvtári feladatok ellátásához, melyet két egyenlő részletben, 2010. június 30-ig és 2010. december 31-ig térít meg. A felek a szolgáltatási évet követően áttekintik a felmerült, a feladatellátáshoz arányosított költségeket. Az esetlegesen felmerülő, kölcsönösen elismert többletköltség elszámolásáról külön megállapodnak.

A 2011. évtől a Városi Önkormányzat maga kívánja ellátni a városi könyvtár funkció teljes egészét. Az ellátás formája megvalósulhat a Megye és a Megyei Jogú Város együttműködésében úgy, hogy a Városi Önkormányzat mint megrendelő, megrendeli a városi könyvtári ellátás tartalmát, amelyről a felek külön megállapodást kötnek a finanszírozás mértékéhez igazodva.

A felek megállapodnak abban, hogy a Békés Megyei Tudásház és Könyvtár kötelező városi feladatokat ellátó egységének szolgáltatásai a Városi Önkormányzat által biztosított finanszírozás függvényében történnek.

1. Békés Megyei Közoktatási Közalapítvány

A közalapítvány működtetési költségeinek viseléséhez a Városi Önkormányzat 50 %-ban járul hozzá, amelynek összege maximum 1.200.000,- Ft-ig terjed a 2010. évi működtetési költségek vonatkozásában. A Városi Önkormányzat ezt az összeget 2010. június 30-ig utalja át a Megyei Önkormányzat számára.

A jogszabály-változások okán a felek áttekintik a közalapítvány további működésének kérdéseit.

5. A Megyei Sportszövetségek a Megyei Önkormányzat tulajdonában levő ingatlanban 2010. május 15-ig történő elhelyezését követően a Megyei Önkormányzat korábbi megállapodásban rögzített, havi 50.000,- Ft + áfa bérleti díjfizetési kötelezettsége megszűnik a Városi Önkormányzat számára.

A Megyei és a Városi Önkormányzat egyetértenek abban, hogy a jelen megállapodásban nem szereplő, de együttműködést igénylő kérdésekben az Egyeztető Bizottság fórumain keresztül szükség szerinti gyakorisággal egyeztetnek.

Jelen megállapodás mindkét önkormányzat közgyűlésének jóváhagyásával válik joghatályossá.

**Békéscsaba, 2010……….. Békéscsaba, 2010………..**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Domokos László elnök Vantara Gyula polgármester**

Békés Megyei Önkormányzat Békéscsaba Megyei Jogú

Város Önkormányzata

**Záradék:**

Békéscsaba Megyei Jogú Város Önkormányzatának Közgyűlése a fenti megállapodást a …/2010. (…….) közgy. határozatával jóváhagyta.

Békéscsaba, 2010……….. Dr. Szvercsák Szilvia

jegyző

Békés Megye Képviselő-testülete a fenti megállapodást a …/2010.(……) KT. sz. határozatával jóváhagyta.

Békéscsaba, 2010……….. Dr. Dávid Sándor

főjegyző